Na osnovu člana 36 i člana 42 Zakona o kulturi („Službeni list Crne Gore“, br. 49/08, 16/11, 40/11, 38/12) i člana 35 stav 1 tačka 2 Statuta Opštine Tivat (“Službeni list Crne Gore – opštinski propisi broj 024/18 ) Skupština Opštine Tivat na sjednici održanoj dana 09.08.2018.godine, donijela je

**ODLUKU**

**o organizovanju Javne ustanove Centar za kulturu Tivat**

**I OSNOVNE ODREDBE**

**Član 1**

Centar za kulturu Tivat organizuje se kao javna ustanova, koja obavlja poslove od javnog interesa, na način i pod uslovima utvrđenim zakonom, statutom i ovom odlukom.

Osnivač javne ustanove Centar za kulturu Tivat je Skupština Opštine Tivat sa svim pravima i dužnostima (u daljem tekstu: Osnivač).

**Član 2**

Javna ustanova posluje pod nazivom: Javna ustanova “Centar za kulturu Tivat“. (u daljem tekstu: Centar)

Sjedište Centra je u Tivtu, ul. Luke Tomanovića br.4.

**Član 3**

Centar ima svojstvo pravnog lica.

Centar stiče svojstvo pravnog lica danom upisa u Centralni registar privrednih subjekata Crne Gore.

U pravnom prometu sa trećim licima Centar istupa u svoje ime i za svoj račun.

**Član 4**

Izrazi koji se u ovoj Odluci koriste za fizička lica u muškom rodu podrazumijevaju iste u ženskom rodu.

**Član 5**

Djelatnosti  Centra su:

1)     Produkcija, organizacija i izvođenje programa iz svih oblasti kulturno-umjetničkog stvaralaštva (pozorišne djelatnosti, književnosti, muzičko-scenske, filmske umjetnosti i drugih audiovizuelnih djelatnosti, likovnog stvaralaštva).

2)      izdavačka djelatnost, izdavanje knjiga, stručne literature kao i publikacija iz oblasti kulture;

3)      bibliotečka djelatnost, nabavka i popunjavanje bibliotečke gradje;

4)      organizacija kulturno-umjetničkih manifestacija i festivala;

5)      unapređenje amaterskog kulturno-umjetničkog stvaralaštva;

6)      saradnja sa drugim ustanovama kulture;

7)      saradnja sa nezavisnim institucijama kulture, nevladinim organizacijama i udruženjima iz oblasti kulture;

8)      druge poslove koje Osnivač stavi u nadležnost Centru.

**Član 6**

Promjena naziva, djelatnosti i sjedišta Centra vrši se osnivačkim aktom.

**II ORGANI CENTRA**

**Član 7**

Organi upravljanja i rukovođenja Centrom su:

* Savjet i
* poslovni direktor i umjetnički direktor.

**Član 8**

Centrom upravlja Savjet.

Savjet Centra ima predsjednika i četiri člana, od kojih je jedan član iz reda zaposlenih u Centru.

Za člana Savjeta, osim člana Savjeta iz reda zaposlenih, imenuje se stvaralac ili stručnjak iz oblasti koja je od značaja za razvoj kulture.

Savjet Centra imenuje i razriješava Osnivač.

Mandat predsjednika i članova Savjeta traje četiri godine.

**Član 9**

Centrom rukovode poslovni direktor i umjetnički direktor.

Ukoliko se za poslovnog direktora Centra imenuje umjetnik visoke reputacije ili stručnjak visoke reputacije u kulturi, u skladu sa zakonom, nije obavezno imenovanje umjetničkog direktora.

**Član 10**

Poslovnog direktora i umjetničkog direktora Centra bira i razriješava Savjet.

Poslovni direktor i umjetnički direktor Centra bira se na osnovu javnog konkursa na period od četiri godine.

Uslovi i postupak za izbor i razrješenje poslovnog direktora i umjetničkog direktora Centra utvrđuju se u skladu sa zakonom i Statutom Centra.

Saglasnost na Odluku o imenovanju i razriješenju poslovnog direktora i umjetničkog direktora Centra daje Osnivač.

**III OSNIVAČ**

**Član 11**

Osnivač:

* daje saglasnost na Statut Centra;
* daje saglasnost na Program rada i finansijski plan Centra;
* daje saglasnost na Izvještaj o radu sa finansijskim poslovanjem Centra;
* donosi odluku o statutarnim promjenama Centra;
* imenuje i razriješava Savjet Centra;
* daje saglasnost na Odluku Savjeta Centra o izboru poslovnog direktora Centra;
* daje saglasnost na Odluku Savjeta Centra o izboru umjetničkog direktora Centra;
* vrši i druge poslove u okviru prava i dužnosti Osnivača.

Osnivač ima obavezu da redovno obezbijedjuje sredstva za rad ustanove.

**Član 12**

Centar je dužan da obavlja djelatnost za koju je osnovan, namjenski koristi sredstva za rad i da do kraja novembra tekuće godine Osnivaču podnese Program rada za narednu godinu, a do kraja marta tekuće godine podnese Izvještaj o radu sa finansijskim poslovanjem za prethodnu godinu.

**III FINANSIRANJE**

**Član 13**

Sredstva za finansiranje djelatnosti Centra, obezbjeđuju se:

* iz sredstava Budžeta Osnivača;
* sopstvenih prihoda;
* donacija;
* iz drugih izvora u skladu sa zakonom.

Sredstva iz Budžeta Osnivača za finansiranje djelatnosti Centara obuhvataju: sredstva za zarade i ostala primanja zaposlenih, materijalne troškove, održavanje i osiguranje objekata i opreme, tehničko - tehnološko opremanje i za realizaciju programskih aktivnosti prema godišnjem Programu rada Centra.

**IV IMOVINA**

**Član 14**

Imovina Centra je imovina Osnivača.

Opština i Centar dužni su da vode evidenciju o svojoj imovini u skladu sa propisima.

**V PRELAZNE I ZAVRŠNE ODREDBE**

**Član 15**

Dosadašnje obavljanje bibliotečke djelatnosti, nastavlja se u okviru Centra do izdvajanja tog dijela ustanove u Narodnu biblioteku, koju Opština osniva kao samostalnu javnu ustanovu, u skladu sa Zakonom o bibliotečkoj djelatnosti.

Osnivački akti za ustanovu iz stava 1 ovog člana donijeće se do kraja 2019.godine.

**Član 16**

Lica imenovana u Savjetu Centra, do stupanja na snagu ove Odluke, nastavljaju sa radom do isteka mandata na koji su imenovani.

**Član 17**

Direktor Centra, Neven Staničić, koji je imenovan do stupanja na snagu ove Odluke, nastavlja sa radom do isteka mandata na koji je imenovan.

**Član 18**

Usaglašavanje Statuta, promjena upisa u Centralni registar privrednih subjekata, donošenje akta o unutrašnjoj organizaciji i sistematizaciji radnih mjesta i drugih akata Centra izvršiće se u roku od 90 dana od dana stupanja na snagu ove Odluke.

**Član 19**

Osnivač i Centar će izvršiti popis imovine u roku od 90 dana od dana stupanja na snagu ove Odluke.

**Član 20**

Danom stupanja na snagu ove Odluke prestaju da važe odredbe Odluke o organizovanju JU Centar za kulturu Tivat („Sl.list RCG –OP“, br.06/96, „Sl.list CG-OP“, br.34/08).

**Član 21**

Ova Odluka stupa na snagu osmog dana od dana objavljivanja u „Službenom listu Crne Gore – opštinski propisi“.

Broj:0304-669-250

Tivat, 09.08.2018.godine

**SKUPŠTINA OPŠTINE TIVAT**

**PREDSJEDNIK**

**Ivan Novosel, s.r.**